Mikis Teodorakis

**Mikis Teodorakis** (gr. *Μίκης Θεοδωράκης*; Hios, 29. srpnja 1925. – Atena, 2. rujna 2021.) bio je suvremeni grčki skladatelj.

## Biografija
Rođen 29. srpnja 1925. na otoku Hios, u Grčkoj. Od mladosti fasciniran glazbom, samouko je pisao pjesme još kao dijete bez ikakvog instrumenta. U Pyrgosu i Patrasu je uzimao prve glazbene sate, a u Tripolisu je osnovao zbor i imao prvi koncert sa 17 godina.

Nakon aktivnog sudjelovanja u otporu protiv okupatora u II. svjetskom ratu, kada je teško mučen, upisuje se na Atenski konzervatorij u klasu Philoktitisa Ekonomidisa (*Φιλοκτητης Οικονομιδης*), a kasnije i na Konzervatorij u Parizu, gdje uči muzičku analizu u klasi Oliviera Messiaena i dirigiranje kod Eugena Bigota. Ovo vrijeme provedeno u Parizu je razdoblje bogatog stvaralačkog rada.

Njegova prva simfonijska djela, *Koncert za klavir*, *Prva suita*, *Prva simfonija* su doživjela međunarodni uspjeh. 1957. osvaja zlatnu medalju na Moskovskom muzičkom festivalu, a 1959. Darius Milhaud ga predlaže za američku glazbenu nagradu Copley za najboljeg europskog kompozitora godine nakon praizvedbe njegovog baleta *Antigona* u Covent Gardenu, London.

Theodorakis se vraća u Grčku, nazad svojim korijenima, pravoj grčkoj glazbi, i počinje kulturnu revoluciju u svojoj zemlji ciklusom pjesama *Epitaphios*. S djelima baziranim na najvećim primjerima grčke i svjetske poezije *Epiphania*, *Mali Kykladi*, *Axion Esti*, *Mauthausen*, *Romiossini*, *Romancero Gitan* vraća grčkoj glazbi dostojanstvo i, razvijajući koncept metasimfonijske glazbe, postaje svjetski priznat umjetnički genij i najveći živi grčki kompozitor.

Osniva *Atenski mali orkestar* i *Muzičko društvo Pireja* i izvodi mnogo koncerata, a 1963. osniva *Lambrakisovu demokratsku mladež* i postaje njen predsjednik. 1964. je izabran za zastupnika u grčkom Parlamentu.

1967., fašistička hunta pučem osvaja vlast u Grčkoj. Theodrakis odlazi u podzemlje i osniva *Patriotski front*. Država izdaje Vojni dekret br. 13., kojim se zabranjuje izvođenje i slušanje njegovih djela. Theodorakis je uhićen, zatvoren i prognan u Zatounu sa ženom Myrto i dvoje djece, Margaritom i Yorgosom. Kasnije je prebačen u koncentracijski logor Oropos. Međunarodni pokret solidarnosti na čelu sa Dmitrijem Šostakovičem (Дмитрий Шостакович), Leonardom Bernsteinom, Arthurom Millerom i Harryjem Belafonteom uspijeva izbaviti Theodorakisa i preinačiti njegovu presudu u izgnanstvo, što se događa1970.

U izgnanstvu, Theodorakis se bori za svrgavanje hunte i za jedinstvo otpora. Širom svijeta drži tisuće koncerata kao dio borbe za povratak demokracije u Grčku. Postao je univerzalni simbol borbe protiv diktatora.

Nakon pada hunte, Theodorakis se trijumfalno vraća u Grčku, gdje nastavlja svoj rad i vodi koncertne turneje, kako po Grčkoj, tako i širom svijeta. Nekoliko puta je biran za poslanika u Parlamentu (1981.-1986. i 1989.-1993.) i dvije godine (1990.-1992.) bio ministar u vladi Konstantina Micotakisa (Κονσταντινος Μιτσοτακης). Nakon toga, dvije godine je bio glavni glazbeni direktor Orkestra i zbora Helenskog Radija i Televizije (ΕΡΤ).

Mikis Theodorakis u svojim djelima kombinira poseban umjetnički talent s dubokom ljubavlju prema Grčkoj. Okrenut je i podizanju opće svijesti čovječanstva o ljudskim pravima, životnoj sredini i potrebi za mirom. Zbog ovog razloga je osnovao i Grčko-tursko društvo prijateljstva, s poznatim turskim pjevačem i glazbenikom Zülfü Livanelijem.

## Opus
Mikis Theodorakis je napisao više od 1000 pjesama i ciklusa pjesama, nezaboravnih melodija koje su postale trajno nasljedstvo grčke glazbe. To su pjesme *Sto periyali*, *Kaimos*, *Aprilis*, *Doxa to Theo*, *Sotiris Petroulas*, *Lipotatkes*, *Stis Nihtas to Balkoni*, *Agapi mou*, *Pou petaxe t'agori mou*, *Anixe ligo to parathiro*, *O Ipnos se tilixe*, *To yelasto pedi*, *Dendro to dendro*, *O Adonis* i mnoge, mnoge druge.

### Simfonijska djela
* Simfonija br. 1 (*Proti Symfonia*) (1954.1959.)
* 3 orkestralne suite (1958.)
* Klavirski koncert (1981.)
* Simfonija br. 2 (*Pjesma Zemlje*) za dječji zbor, klavir i orkestar (1981.)
* Simfonija br. 3 (bizantske himne) za sopran, zbor i orkestar (1983.)
* Simfonija br. 7 (*Proljetna simfonija*) za 4 solista, zbor i orkestar (1986-87.)
* Simfonija br. 4 za sopran, mezzo, naratora, zbor i simfonijski orkestar bez gudača (1996.)
* Rapsodija za gitaru i orkestar (1996.)
* Rapsodija za violončelo i orkestar (1996.)
* mnoga djela komorne muzike

### Kantate i oratoriji
* Axion Esti (tekst: Odysseas Elytis) (1960.)
* Pnevmatiko Emvatirio (*Marš Duha* na tekst Angelosa Sikelianosa) (1969.)
* Canto General (tekst: Pablo Neruda) (1981/82.)
* Saducejska pasija (*Kata Saddukaion Pathi* na tekst Michalisa Katsarosa) za tenor, bariton, bas, zbor i orkestar (1982.)
* Liturgija br. 2 (*Djeci ubijenoj u Ratu* na tekst Tassosa Livaditisa i Mikisa Theodorakisa) za zbor ''a capella'' (1982./83.)
* Lorca za glas, solo gitaru, zbor i orkestar (prema *Romancero Gitan*)
* Canto Olympico (za Olipmijske igre u Barceloni 1992.)

### Baleti
* Grčki karneval (1953.)
* *Le Feux aux Poudres* (1958.)
* *Les Amants de Teruel* (1959.)
* Elektra (1963.)
* Sedam grčkih plesova (hor: Maurice Béjart) (1985.)
* Alexis Zorbas (*Grk Zorba*) (1987./88.)

### Opere
* Kostas Karyotakis (1984./85.)
* Medeja (1988./90.)
* Elektra (1995./96.)
* Lizistrata (*Lysistrati*) (1990./2000.)

### Scenska glazba
#### Klasične grčke tragedije
* *Ippies* (Aristofan) (1979.)
* *Orestie*: *Agamemnon* - *Choephores* - *Eumenides* (Eshil) (1986/88.)
* *Hekabe* (Euripid) (1987.)
* *Antigone* (Sofoklo) (1990.)
* *Promithefs Desmotis* (Eshil) (1992.)
* *Midea* (Euripid) (2001.)
* *To Tragoudi tou nekrou Adelfou* (*Balada mrtvog brata*) muzička tragedija (Mikis Theodorakis) (1960/61.)

#### Suvremena djela grčkih autora
* *Omorphi Poli* (*Divan grad*) revija (Bost, Christodolou, Christofelis i drugi) (1961/62.)
* *I Yitonia to Angelon* (*Četvrt anđela*) glazbena drama (Iakovos Kabanellis) (1963.)
* *Magiki Poli* (*Začarani grad*) revija (Theodorakis, Periyialis, Katsaros) (1963.)
* *Antigoni stin Filaki* (*Antigona u zatvoru*) drama (Yaniss Ritsos) (1971.)
* *Prodomenos Laos* (*Izdani narod*) kazališna glazba (Vangelis Goufas) (1975.)
* Echtros Laos* (*Neprijateljski narod*) drama (Iakovos Kabanellis) (1975.)
* *Christophorus Kolumbus* (*Kristofor Kolumbo*) drama (Nikos Kazantzakis) (1975.)
* *Kapodistrias* drama (Nikos Kazantzakis) (1976.)
* *O Allos Alexandros* (*Drugi Aleksandar*) drama (Margarita Limberaki) (1977.)
* *Papflessas* predstava (Spiros Melas) (1979.)

==== Djela svjetskih autora ====
* *Enas Omiros* (*Talac*) drama (Brendan Behan) (1961.)
* *Das Sauspiel* tragikomedija (Martin Walser) (1975.)
* * Polites B' Kategorias* (*Građani druge klase*) drama (Brian Friel) (1978.)
* *Caligula* drama (Albert Camus) (1979.)
* *Perikles* tragedija (William Shakespeare) (1980.)
* *Macbeth* tragedija (William Shakespeare) (1994.)

=== Filmska glazba ===
* *I'll meet by Moonlight* (1960.)
* *Honeymoon* (1960.)
* *The Shadow of the Cat* (1961.)
* *Five Miles to Midnight* (1961.)
* *Elektra* (1962.)
* *Phaedra* (1962.)
* *Les Amants de Téruel* (1964.)
* *Zorba the Greek* (1964.)
* *Z* (1969.)
* ``The Trojan Women* 1971
* *Stage of Siege* (1972.)
* *Sutjeska* (1973.) 
* *Serpico* (1973.)
* *Iphigenia* (1977./78.)
* *The Man with the Carnation* (1980.)

### Ciklusi pjesama
* *Epitaphios*
* *Archipelagos*
* *Politia*
* *Epiphania*
* *The Hostage*
* *Mykres Kyklades* 
* *Mauthausen* 
* *Romiossini*
* *Sun and Time*
* *Songs for Andreas*
* *Mythology* 
* *Night of Death* 
* *Ta Lyrika* 
* *The Quarters of the World*
* *Dionysos*
* *Phaedra* 
* *Mia Thalassa*
* i mnogi drugi

Popis basira na istraživanja Guya Wagnera, *Chairman International Theodorakis Foundation FILIKI*, i Asterisa Koutoulasa, autora *O Mousikos Theodorakis, Kimena - Ergigraphia - Kritikes*

## Vanjske veze

* Službena webstranica
* Edition Romanos 
* Orchestra Mikis Theodorakis 
* Lilian Voudouri Library